open-index/open-wikipedia-markdown huggingface dataset:
InterCity A

Den **InterCity A** (IC A) ass e belschen Zuch deen Oostende mat Eupen verbënnt.
En ass a villerlee Hisiichten d'Aushängescheld vum belschen InterCitydéngscht.

## Allgemenges
* Well d'Linn 2 ënner 25.000 Volt Wiesselstroum elektrifizéiert ass, mussen d'Lokomotiven déi den Zuch zéien oder drécken, bei Leuven a bei Ans d'Spannung wiesselen.
* Den IC A ass nieft dem InterCity O den eenzege belschen Zuch dee regulär mat 200&nbsp;km/h ënnerwee ass.
* Ier 2002 d'Linn 2 opgoung an domat den Thalys konnt fueren, sinn d'IC A net op Eupen, mä op Köln gefuer.

### Partikularitéite vum Zuch
D'Zich vum IC A assuréieren déi wichteg Ost-West Verbindung. Dobäi fuere se duerch jiddwer Regioun a jiddwer Communautéit an der Belsch. A Punkto Sproochen heescht dat datt d'Personal vun der SNCB net manner wéi 4 verschidde Sproochkombinatiounen asetzen muss, fir konform mat de jeeweilege Gesetzer ze sinn.
* Oostende - Bréissel: Flämesch
* Bréissel: Flämesch / Franséisch
* Bréissel - Leuven - Léck: Flämesch
* Léck - Verviers: Franséisch
* Verviers - Eupen: Franséisch / Däitsch

## Material
Wëll se op der Linn 2 tëscht Leuven an Ans mat 200&nbsp;km/h fueren, bestinn all d'IC A aus enger Ramm I11er mat enger SNCB 13 un engem Enn an engem I11BDx-Steierwon um Aneren.
Et ass geplangt d'Serie 13 mat neie Maschinnen aus der Serie 18 z'ersetzen. E geneeën Datum ass awer nach net bekannt.

### Streckeverlaf
Den InterCity A fiert iwwer follgend Linnen:
* Linn 50A - Linn 0 - Linn 36N - Stroumwiessel 3kV / 25kV - Linn 2- Stroumwiessel 25kV / 3kV - Linn 36 - Linn 49

### Garë wou den Zuch hält
Oostende - Brugge - Gent - Bréissel-Midi - Bréissel-Central - Bréissel-Nord - Leuven - Léck-Guillemins - Verviers - Welkenraedt - Eupen

### Numerotatioun vun den Zich
Ostende - Eupen: IC 503 bis 522 
Eupen - Ostende: IC 527 bis 545
InterCity O

Den **InterCity O** (IC O) ass e belschen Zuch dee Bréissel mat der hollännescher Stad Maastricht, respektiv mat Gouvy verbënnt.

## Allgemenges
* Den IC O fiert nëmmen ënner der Woch, well um Weekend d'Demande op der Streck Bréissel-Léck duerch den IC A eleng ka gedeckt ginn. Tëscht Léck a Maastricht gëtt en duerch en L Zuch ersat.
* Eng Koppel IC O fiert tëscht Bréissel a Gouvy, fir där Regioun eng direkt Verbindung mat Bréissel z'erméiglechen. Déi Zich fueren an enger sougenannter "Composition dromadaire", d.&nbsp;h. mat engem Steierwon un all Enn vun der Ramm.
* Well d'Linn 2 ënner 25.000 Volt Wiesselstroum elektrifizéiert ass, mussen d'Lokomotiven déi den Zuch zéien oder drécken, bei Leuven a bei Ans d'Spannung wiesselen. Op der Grenz, no bei Visé gëtt dann nach eemol d'Spannung gewiesselt, déi Kéier vun 3kV Gläichstroum op 1,5kV Gläichstroum. An der Praxis bedeit dat datt d'Lokomotiven ënner 1,5 kV nëmme mat hallwer Leeschtung ënnerwee sinn.
* Den IC O ass nieft dem InterCity A den eenzege belschen Zuch dee regulär mat 200&nbsp;km/h ënnerwee ass.

## Material
Wëll se op der Linn 2 tëscht Leuven an Ans mat 200&nbsp;km/h fueren, bestinn all d'IC O aus enger Ramm I11er mat enger SNCB 13 un engem Enn an engem I11BDx-Steierwon um Aneren.
Et ass geplangt d'Serie 13 duerch déi nei Maschinnen aus der Serie 18 z'ersetzen. E geneeën Datum ass awer nach net bekannt. Dës Maschinne sinn, genee wéi d'Serie 13 ausgeluecht fir ënner der belscher, franséischer an holännescher Catenaire ze zirkuléiren.
### Streckeverlaf
Den InterCity O fiert iwwer follgend Linnen:
* Linn 0 - Linn 36N - Stroumwiessel 3kV / 25kV - Linn 2- Stroumwiessel 25kV / 3kV - Linn 36 - Linn 40 - Stroumwiessel 3kV / 1,5kV - Maastricht

### Gare wou den Zuch hält
Bréissel-Midi - Bréissel-Central - Bréissel-Nord - Leuven(um Retour) - Léck-Guillemins - Bressoux - Visé - Maastricht

### Numerotatioun vun den Zich
Bréissel - Maastricht: IC 407 à 418 	 
Maastricht - Bréissel: IC 427 à 439
Charles Barthel

De **Charles Barthel**, gebuer den 3. Januar 1960, ass e lëtzebuergesche Geschichtsprofesser an Historiker.

Hien huet op der Universitéit Stroossbuerg an op der Universitéit Aix-Marseille Geschicht studéiert. Seng Aarbechte betreffen haaptsächlech d'europäesch Integratioun an d'Stolindustrie am 19. an am 20. Joerhonnert.

Hien huet eng Zäit als Geschichtsprofesser am Secondaire geschafft, ënner anerem am Stater Kolléisch

Als Nofollger vum Gilbert Trausch war hie vun 2001 bis de 6. Juni 2015 Direkter vum *Centre d'études et de recherches européennes Robert Schuman*. Zanter September 2015 schafft hien am Nationalarchiv.

Zanter 2003 ass de Charles Barthel *Membre effectif* vun der Section historique vum Institut grand-ducal.

2007 gouf hie fir seng Publikatioun *Bras de fer 1918 - 1929* mam *[[Prix Émile et Aline Mayrisch]]* ausgezeechent.

## Wierker
* *Bras de fer 1918 - 1929: Les maîtres de forges luxembourgeois entre les débuts difficiles de l'[[UEBL]] et le [[Locarno]] sidérurgique des cartels internationaux (1918-1929)*; Lëtzebuerg (Saint-Paul), 2006; ISBN 978-2-87996-735-6; an als Download (6.5MB) op der Websäit vum CERE.
* *Un aspect particulier de la culture politique internationale luxembourgeoise: [[Joseph Bech]] et l'art de concilier les Affaires étrangères avec la diplomatie du grand capital sidérurgique*; in: Sylvain Schirmann (dir.), *[[Robert Schuman]] et les pères de l'[[Europäesch Unioun|Europe]]. Cultures politiques et années de formation*; Bréissel (Peter Lang), 2008; Ss. 235-256.
* *Le difficile transfert de la [[Europäesch Investitiounsbank|BEI]] vers le Grand-Duché de Luxembourg*; in: Éric Bussière, Michel Demoulin et Émilie Willaert (dir.), *La banque de l'Union européenne*; Lëtzebuerg (Imprimerie Centrale), 2008; Ss. 261-286.
* *150 Joer [[CFL|Eisebunn]] zu Lëtzebuerg 1859-2009*, Kapitel 3: *Les chemins de fer et la révolution industrielle au Grand-Duché de Luxembourg. Réflexions sur un impact économico-financier moins évident qu'on ne le supposerait*; Lëtzebuerg (Société Nationale des Chemins de Fer Luxembourgeois & Ministère du Développement durable et des Infrastructures), 2009; ISBN 978-2-87996-608-3
* *Au service de l'humanité, Histoire de la Croix-Rouge luxembourgeoise 1870 - 1914 - 2014*, avec les contributions de Jacques Hansen et Gaby Sonnabend, Imprimé by myprint by Saint Paul, Luxembourg, 2014, 350 S., ISBN 978-99959-0-089-2
* *Trois chefs de la diplomatie, un défi commun. [[Joseph Bech]], [[Eugène Schaus]] et [[Pierre Werner]] face à la question du siège européen à Luxembourg (1952-1965/67)*; in: *nos cahiers*, 38. Joer, [Lëtzebuerg (Saint-Paul)] 2017, Nr. 3/4 (= Spezialnummer "60 ans Traités de Rome"); Ss. 29-151.

## Spaweck

Eng ganz Rei Wierker vum Charles Barthel sinn online disponibel um Centre Européen de Recherches et d'Etudes Robert Schuman
Lingo vino

***Lingo vino*** ass e lëtzebuergesche Kuerzfilm aus dem Joer 2009 vum Daniel Texter.

## Ëm wat geet et am Film?
Zwéin al Wënzer an engem klenge miseler Dierfche streide sech zanter 40 Joer doriwwer, wien de beschte Wäi géif maachen. E Bréif aus Amerika suergt op eemol fir gehéieregen Duercherneen...

## Gielercher
*Präis fir dat bescht Dréibuch and de *Bayer CropScience Landscapes and Environment Prize* um 17. Oenovideo Festival, den 13. -16. Mee 2010 zu Aigues-Mortes.
* Präis fir de beschte Schauspiller fir de Fernand Fox um 61. Kuerzfilmfestival zu Montecatini, 15.-17. Juli 2010.

## Kuckt och
* Lëscht vu lëtzebuergesche Filmer

## Um Spaweck
* De Film op der Websäit vun Iris Productions.
Eisebunnsbréck Steenem-Edingen

D**'Eisebunnsbréck Steenem-Edingen** war eng Eisebunnsbréck iwwer d'Sauer tëscht Steenem an Edingen déi vum Drëtte Räich an der Zäit vum Zweete Weltkrich gebaut gouf. Et war eng strateegesch Verbindung tëscht der lëtzebuergescher Sauerstreck an der däitscher Sauertalbahn.

Mam Bau vun der Bréck gouf den 11. Mee 1940 ugefaangen, a scho fënnef Deeg duerno konnten Zich driwwer fueren. Den Uschloss vum Gleis war op der Sauerstreck beim PK 33,14 an op der Sauertalbahn um PK 27,3.

Fir keng grouss Äerdbeweegunge mussen ze maachen, an d'Gleis am Niveau ze halen, war bal déi ganz Streck tëscht den zwéin Uschlëss op Pilieren opgeriicht ginn. D'Bréck war eng ronn 500 Meter laang an huet um Flosskilometer 21.15 iwwer d'Sauer geféiert. Schonn no e puer Woche war se bei engem Héichwaasser beschiedegt ginn a konnt net méi mat Zich befuer ginn. Se gouf du vun den Awunner vu Steenem a vu Edingen als Foussgängerbréck benotzt. Am Wanter 1944 / 45 gouf s'ewechgerappt.

## Kuckt och
*Lëscht vun däitsch-lëtzebuergesche Grenzbrécken
## Literatur
*Weber, Heinrich Theodor, 1997. - Brücken über die deutsch-luxemburgische Grenze. Gollenstein, Blieskastel. ISBN 3-930008-61-0

## Um Spaweck
*D'Bréck op rail.lu
Dili

**Dili**, op Tetum *Dili* an op Portugisesch *Díli*, ass d'Haaptstad an de wirtschaftlechen Zentrum vun Timor-Leste.

## Um Spaweck
Hu Jintao

Den **Hu Jintao**, op Chineesesch 胡錦濤 / 胡锦涛 *Hú Jǐntāo*, gebuer den 21. Dezember 1942 zu Jiangyan, ass ee Politiker vun der Volleksrepublik China. Hie war bis 2012, respektiv 2013 Generalsekretär vun der Kommunistescher Partei vu China, Staatspresident vun der Volleksrepublik China an domat Staatschef a President vun der Zentraler Militärkommissioun vun der Volleksbefreiungsarméi.

## Um Spaweck
Generalsekretär vun der Kommunistescher Partei vu China

De **Generalsekretär vun der Kommunistescher Partei vu China**, op Chineesesch 中国共产党中央委员会总书记 *zhōngguó gòngchǎndǎng zhōngyāng wěiyuánhuì zǒngshūjì*, ass de President an zanter 1981 de Member mat dem héchste Rang vun der Kommunistescher Partei vu China. Bis 1981 stoung nëmmen de President vun der Kommunistescher Partei vu China iwwer dem Generalsekretär.

Amtéierende Generalsekretär ass zanter 2012 de Xi Jinping.

Seng Virgänger am Amt waren den:
* Deng Xiaoping (1956 - 1965)
* Hu Yaobang (1982 – 1987)
* Zhao Ziyang (1987 – 1989)
* Jiang Zemin (1989 – 2002)
* Hu Jintao (2002 - 2012)

## Um Spaweck
Neimillen (Grondhaff)

D**'Neimillen** um Grondhaff war eng Millen um Areal vun der haiteger Carosserie Grundhof.

## Geschicht
D'Millen ass warscheinlech am Joer 1798 vum Jean Molitor gebaut ginn. 1811 gouf den Henri Molitor, 1824 erëm e Jean Molitor als Besëtzer genannt. Duerno huet se engem Fransous gehéiert, deen eng Seeërei draus gemaach huet, déi vun zwee Waasserrieder ugedriwwe gouf.

Nodeem d'Millen 1885 gebrannt huet, ass se 1898 erëm an de Besëtz vun der Famill Molitor komm. 1918 huet se dem Charles Wolff vun Iechternach, ab 1920 dem Chrétien Brimer gehéiert. Duerno dem Jacques Konsbrück. D'Seeërei ass bis nom Zweete Weltkrich bedriwwe ginn. 1960 huet de Jean Konsbrück, Fils vum Jacques Konsbrück, eng elektresch Zentral ageriicht a Stroum un d'CEGEDEL geliwwert. 1973 ass vum Felix Konsbrück eng Garage opgemaach ginn.
Traité vu Campo-Formio

Den **Traité** (oder **Friddensvertrag**) **vu Campo Formio** ass en Traité, deen offiziell de 17. Oktober 1797 tëscht Frankräich, representéiert vum Generol Napoleon Bonaparte, an dem Hellege Réimesche Räich, vertrueden duerch de Grof vu Cobenzl, ënnerschriwwe gouf. D'"petite histoire" zielt eis, datt den Traité eigentlech zu Passariano, am Bonaparte sengem Haaptquartéier, ënnerschriwwe gouf, an zwar no Hallefnuecht, also eréischt den 18. Oktober.

Den Traité huet dem Éischte Koalitiounskrich, deen den 20. Abrëll 1792 vu Frankräich ugefaange gi war, en Enn gesat.

Haaptelementer waren, datt de Keeser géif op d'Éisträichesch Nidderlanden (wouzou deemools d'Herzogtum Lëtzebuerg gehéiert huet) zu Gonschte vu Frankräich verzichten, an op der anerer Säit géif Meeschter ginn iwwer d'Gebidder vun der Republik Venedeg (dorënner Istrien, Dalmatien an d'Bucht vu Kotor). Dofir huet hien d'Onofhängegkeet vun der Cisalpinescher Republik unerkannt. Frankräich huet däerfen d'Lombardei an d'Ionesch Insele Korfu, Zakynthos a Kefalonia behalen.

An engem geheimen Zousazartikel huet de Keeser de Rhäin als Ostgrenz vu Frankräich unerkannt.

## Literatur
* Albert Sorel, *Bonaparte en Italie* ; Paräis, Verlag Flammarion, 'Collection "Hier et aujourd'hui"', 1933.
* Louis Madelin, *L'ascension de Bonaparte* ; Paräis, Verlag Hachette, 1937.

## Um Spaweck
* Den Traité op Franséisch, ouni d'geheim Zousazartikelen
* Englesch Versioun mat de geheimen Zousazartikelen
Lëscht vu bekannte Schachpartien

Dës Lëscht vu **Schachpartien** ass een Deel vun de .

## 17. Joerhonnert

## 18. Joerhonnert

## 19. Joerhonnert

## 20. Joerhonnert
* **1970**: Larsen – Spasski, Belgrad 1970

## 21. Joerhonnert
Dréibuch

En **Dréibuch** ass eng Textvirlag no där e fiktionale Film, eng Televisiounsserie oder e Lauschterspill realiséiert gëtt. Et gëtt vun Dréibuchauteure geschriwwen an déngt wärend der Produktioun als Guide fir d'Produzenten, d'Regisseuren an d'Schauspiller.

Well et sou vill Variante vu fiktionale Filmer gëtt, gëtt et och eng sëllegen Ënnerscheeder bei den Dréibicher wat Form, Contenu an Detailléirungsgrad ugeet.
.dd

**.dd** war als Nationalen Top-Level-Domän vun der DDR geschaf ginn. Se gouf awer ni zougedeelt. Wéi d'DDR sech mat der BRD vereenegt huet, do gouf.de weider benotzt an et bestoung kee Besoin méi fir eng eegestänneg ccTLD.dd. Den ISO 3166-1 Code DD gouf dofir 1990 offiziell suppriméiert.

## Um Spaweck
Larsen – Spasski, Belgrad 1970

D'Schachpartie **Larsen – Spasski, Belgrad 1970** gouf 1970 zu Belgrad wärend dem Wettkampf UdSSR géint de Rescht vun der Welt gespillt. Den deemools amtéierende Schachweltmeeschter Boris Spasski huet seng Heemecht um 1. Briet géint den Dän Bent Larsen vertrueden. An der 2. Ronn (et goufen op 10 Brieder Duerchgäng gespillt an d'Endresultat war 20,5-19,5 fir d'UdSSR), den 31. Mäerz 1970, ass dem Spasski mat de schwaarze Figuren ee faméise Gewënn a 17 Zich gelongen (de Larsen hat Wäiss).

## Annotéiert Partie
**1. b3**
:De Larsen fänkt d'Partie mat der no him benannter Nimzowitsch-Larsen-Erëffnung un.
**1.... e5 2. Lb2 Sc6 3. c4**
:Doduerch geet d'Partie an d'Englesch Erëffnung iwwer. D'Alternativ ass 3. e3, wourop Schwaarz mat 3. Sf6 4. Lb5 d6 op Stabilitéit beduecht ass oder mat 3.... d5 4. Lb5 Ld6 5. f4 Verwécklungen zouléisst.
**3.... Sf6 4. Sf3**
:E puer Méint méi spéit haten déi zwéi Spiller déi selwecht Stellung beim Turnéier zu Leiden 1970 um Briet. De Larsen huet 4. e3 gespillt an d'Partie ass no 34 Zich Remis ausgaangen.
**4.... e4! 5. Sd4 Lc5 6. Sxc6 dxc6 7. e3 Lf5 8. Dc2 De7 9. Le2 0-0-0 10. f4??**

:De Larsen an de Spasski hunn dësen Zuch nodréiglech kritiséiert. De Larsen huet op dëser Plaz 10. a3 als Verbesserung virgeschloen an de Spasski 10. Lxf6 Dxf6 11. Sc3.
**10.... Sg4! 11. g3**
:Nom Larsen war och 11. 0-0 (11. Lxg4 Dh4+) wéinst 11.... Dh4 12. h3 h5 net spillbar.
**11.... h5 12. h3**

:De Spasski huet déi follgend Variant uginn: 12. Sc3 Txd2!.
**12.... h4! 13. hxg4**
:Op 13. Lxg4 kënnt Lxg4 14. hxg4 hxg3 15. Tg1 Th1! 16. Txh1 g2 17. Tg1 Dh4+ 18. Ke2 (18. Kd1 Df2 19. Dxe4) 18.... Dxg4+ 19. Ke1 Dg3+ 20. Ke2 (20. Kd1 Df2 21. Dxe4 Dxg1+ 22. Kc2 Df2 gewënnt och) 20.... Df3+ 21. Ke1 Le7 mat Gewënn fir Schwaarz (Spasski).
**13.... hxg3 14. Tg1**

:Et kënnt ee geniaalt Tuermopfer:
**14.... Th1!! 15. Txh1 g2 16. Tf1**
:16. Tg1 Dh4+ 17. Kd1 Dh1 18. Dc3 Dxg1+ 19. Kc2 Df2 20. gxf5 Dxe2 21. Sa3 Lb4
:21.... Dd3+ 22. Dxd3 exd3+ 23. Kc3 Lxe3 (23.... aa5 24. Sc2!) 24. dxe3 d2 25. Td1 Th8 mat Gewënn fir Schwaarz (Spasski)
**16.... Dh4+ 17. Kd1 gxf1D+** an de Larsen huet opginn.
:Déi erzwonge Folleg ass 18. Lxf1 Lxg4+ 19. Kc1 De1+ 20. Dd1 Dxd1#.

### Quell
* Schachinformator 9, Partie 25, Belgrad 1970, S.20

## Kuckt och
* Lëscht vu bekannte Schachpartien
Magno Tripudio

***Magno Tripudio*** ass en Dokumentarfilm vum Georges Fautsch.

D'Première war den 21. Abrëll 2009 am Trifolion.

## Ëm wat geet et am Film?
D'Sprangpressioun zu Iechternach haut a fréier.

## DVD
De Film gëtt et op DVD. Op dem selwechten DVD ass och de Film *[[Les danseurs d'Echternach]]* (1947) vum Evy Friedrich ze fannen.

## Um Spaweck
* Fiche vum Film um Site vum Lëtzebuerger Filmfong
* Fiche vum Film um Site vum CNA
Kinnekräich Holland

D**'Kinnekräich Holland** (nl.:*Koninkrijk Holland*, fr.: *Royaume de Hollande*) war den Numm vun den Nidderlanden (Holland) vun 1806 bis 1810. Et goung ervir aus der Batavescher Republik, enger sougenannter Schwësterrepublik, d.&nbsp;h. engem Satellittestaat vum revolutionäre Frankräich. Kinnek vum Kinnekräich gouf e Brudder vum Napoleon, de Louis Bonaparte. Scho véier Joer no senger Grënnung gouf d'Kinnekräich opgeléist, an den Territoire vu Frankräich annektéiert.

## Geschicht
D'Kinnekräich Holland gouf de 5. Juni 1806 vum Napoleon Bonaparte als e Satellittestaat, dee vu Frankräich ofgehaangen huet, fir säin drëtte Brudder Louis (an Holland Lodewijk genannt) ageriicht. Den Numm leet sech vun der wichtegster Provënz, Holland, of.

Well de Louis d'Erwaardunge vum Napoléon net erfëlle konnt - hie krut ë.&nbsp;a. d'Kontinentalspär, déi Groussbritannien ekonomesch vum europäesche Festland sollt ewechhalen, net duerchgesat - huet Frankräich am Mäerz 1810 ugefaangen, de Süden z'annektéieren. Fir d'Kinnekräich ze retten, huet de Louis den 1. Juli 1810 ofgedankt. Säi Jong Louis II. gouf awer just fir e puer Deeg säin Nofollger, ier den Napoléon den 9. Juli mam *Dekreet vu Rambouillet* d'Kinnekräich komplett fir Frankräich annektéiert huet.

No der Defaite vum Napoleon huet den Territoire sech, mat de fréiere südlechen Nidderlanden, zum Vereenegte Kinnekräich vun den Nidderlanden zesummegeschloss.

Trotz der kuerzer Existenz vum Kinnekräich hunn e puer Ännerungen, déi de Louis agefouert hat, nogewierkt: 1808 huet hie seng Regierung vun Den Haag op Amsterdam verluecht; Amsterdam ass haut nach formell d'Haaptstad vun Holland. Hien huet d*'Koninklijk Instituut van Wetenschappen* gegrënnt an d'Basis vum spéidere Rijksmuseum geluecht. Ausserdeem huet hien d'Positioun vun de Katholicken an de Judde verbessert an 1809 nieft dem Code pénal an engem Handelsgesetzbuch och e Code civil agefouert, eng Mëschung aus dem franséische "Code Napoléon" a spezifesch hollänneschen Elementer.
Natalja Andrejewna Pogonina

D**'Natalja Andrejewna Pogonina**, op Russesch Наталья Андреевна Погонина, gebuer den 9. Mäerz 1985 zu Wladiwostok, ass eng russesch Schachspillerin.

Hir aktuell Elo-Zuel läit bei 2501  an hir maximal erreechte bei 2501; domat ass si déi 4. stäerkst russesch Schachspillerin an ass op Plaz 15 vun der Fraeweltranglëscht  an op Plaz 792 vun der Männerweltranglëscht .

## Um Spaweck

* Offiziell Homepage
Hou Yifan

D**'Hou Yifan**, op Chineesesch 侯逸凡 *Hóu Yìfán*, gebuer de 27. Februar 1994 zu Xinghua an der Provënz Jiangsu, ass eng chineesesch Schachspillerin. Den Titel vum Groussmeeschter krut si am Joer 2009. 

Si war vun 2010 bis 2012, vun 2013 bis 2015 an och vun 2016 bis 2017 Schachweltmeeschterin.

Hir aktuell Elo-Zuel läit bei 2599  an hir maximal erreechte bei 2639 ; domat ass si déi stäerkst chineesesch Schachspillerin an ass op Plaz 3 vun der Fraeweltranglëscht  an op Plaz 219 vun der Männerweltranglëscht .

## Um Spaweck

* D'Hou Yifan beim Weltschachbond FIDE 
* Partie vum Hou Yifan op chessgames.com
TDF

D'Ofkierzung **TDF** bezeechent:

* eng franséisch Entreprise fir Telediffusiounsservicer: TéléDiffusion de France,
* eng Vëloscourse duerch Frankräich: Tour de France.
Take That

**Take That** ass eng brittesch Popband. Si besteet aus de Membere Gary Barlow, Mark Owen, Howard Donald, Jason Orange a Robbie Williams.

1990 gouf d'Grupp no enger Zeitungsannonce an enger Zort Casting vum Manager Nigel Martin Smith gegrënnt. An de Joren duerno ass ze zu enger vun den erfollegräichsten Teenie-Boygroups avancéiert, mat als gréissten Hits "Pray", "Babe" a "Back For Good". Wéinst Differenzen tëscht dem Gary Barlow, dee sech als musikalesche Kapp vun der Grupp gesinn huet, an dem Robbie Williams, ass dee leschtgenannten 1995 ausgetratt. Wéi d'Grupp sech 1996 ganz opgeléist huet, si virun allem vill jonk weiblech Fannen a Kräischhysterie verfall.

De Robbie Williams huet duerno eng ganz erfollegräich Solocarrière gestart. De Gary Barlow an de Mark Owen hu sech och solo versicht, mä de grousse Succès ass bei hinnen ausbliwwen. Den Howard Donald huet seng Breidercher nees als Club-DJ verdéngt an de Jason Orange ass Schauspiller op englesche Klengkonschtbüne ginn.

2005 huet d'Grupp nees nei zueneefonnt, bis op de Robbie Williams, deen eréischt 2010 erëm dozougestouss ass. Hire Comeback konnte se 2006 mat hirer éischter neier Nummer Eent Single "Patience" als uganks gelonge bezeechnen. En neien Album gëtt eventuell scho fir Enn 2010 erwaart.

## Discographie (Studiosalbumen)
* 1992 Take That and Party
* 1993 Everything Changes
* 1995 Nobody Else
* 2006 Beautiful World
* 2008 The Circus

## Um Spaweck
* Offiziell Säit vun der Grupp
Nuuk

**Nuuk** oder **Godthåb**, op Grönlännesch *Nuuk* „Kap“ an op Dänesch *Godthåb* [] „Gutt Hoffnung“, ass d'Haaptstad, a mat  déi gréisst Stad vu Grönland.

## Um Spaweck
Blitzschach

**Blitzschach** oder kuerz **Blitz** ass eng Form vum Schachspill, bei där jiddwer Spiller fir déi ganz Partie eng Bedenkzäit vu manner wéi fofzéng Minutten huet. Wann ee Spiller seng Zäit komplett verbraucht huet, verléiert en d'Partie, et sief dann, de Géigner huet zu deem Zäitpunkt net méi genuch Material fir matt ze setzen. An deem Fall ass d'Partie remis.

Blitzschach läit an der Geschwindegkeet tëscht Schnellschach (mat Bedenkzäiten tëscht 15 a 60 Minutten) a Bullet-Schach (mat manner wéi 3 Minutten), dat heefeg am Internet gespillt gëtt.
Batavesch Republik

D**'Batavesch Republik** (nl: *Bataafse Republiek*) war eng sougenannt *[[Schwësterrepublik]]*, déi no der Franséischer Revolutioun entstanen ass. Si ass aus der Republik vun de Siwe Vereenegte Provënzen ervirgaangen a gouf den 19. Januar 1795 ausgeruff. De 5. Juni 1806 gouf se an d'Kinnekräich Holland ëmgewandelt. Den Numm "Batavesch" bezitt sech op d'antikt Vollek vun de Bataver.

Am Ufank vun den éischte Koalitiounskricher (1792–1797) war d'Republik vun de Siwe Vereente Provënzen neutral. Well si awer Groussbritannien, den Haaptfeind vun der Franséischer Revolutioun, finanziell ënnerstëtzt huet, ass se séier an de Konflikt verwéckelt ginn. Den 1. Februar 1793 huet Frankräich de Vereenegten Nidderlanden de Krich erkläert. Am Wanter 1794/1795 sinn déi franséisch Truppen ënner dem Generol Jean-Charles Pichegru an d'Nidderlanden ageréckelt; Amsterdam gouf den 20. Januar 1795 ageholl. Nach virum Enn vun de Kämpf gouf d'Batavesch Republik ausgeruff. Den 28. Januar gouf bei der Insel Texel déi hollännesch Flott u Frankräich iwwerginn.

De 16. Mee 1795 hunn déi Franséisch an déi Batavesch Republik zu Den Haag e Friddensvertrag ënnerschriwwen, no deem d'Exklave Maastricht, Venlo, Staats-Limburg a Staats-Flandern an déi Éisträichesch Nidderlanden integréiert goufen, déi dunn zu Frankräich gehéiert hunn. Ausserdeem huet d'Batavesch Republik missen eng franséisch Arméi vun 30.000 Mann op hirem Gebitt ënnerhalen. Militäresch bestoung eng Defensiv- an eng Offensivallianz tëscht deenen zwee Länner géint d'Koalitioun (virun allem Éisträich a Groussbritannien).

Am Verglach zu virdru war d'Batavesch Republik, staatspolitesch gekuckt, eng Zesur: Si war en Eenheetsstaat mat enger Zentralregierung. D'Republik krut eng 1795 Verfassung nom Virbild vum Directoire.

1801 gouf et e Staatsstreech, dee vum Napoleon an d'Weeër geleet gi war, fir déi demokratesch Reformen nees réckgängeg ze maachen. 1805 huet den Napoléon de Rutger Jan Schimmelpenninck zum „Conseilspensionär“ ernannt, d.&nbsp;h. zum Staatspresident mat bal absolutter Muecht. 1806 war et eriwwer mat der Batavescher Republik, wéi den Napoleon d'Monarchie agefouert huet a säi Brudder Louis zum Kinnek vum Kinnekräich Holland gemaach huet.
Trois-Évêchés

**Trois-Évêchés** war den Numm vun enger Provënz am virrevolutionäre Frankräich.

Den Numm bezitt sech op déi dräi Fürstbistümer Metz, Toul a Verdun an der Kiercheprovënz Trier.

1552 huet de franséische Kinnek Henri II. s'als Räichsvikar besat. Offiziell goufe se nom Westfälesche Fridden 1648 en Deel vu Frankräich. Do krute se, wéi schonn ernimmt, hiren Numm als eng Provënz.
Racibórz

**Racibórz** (däitsch: *Ratibor*, schleesesch *Rattebor*) ass eng Stad an der Woiwodschaft Śląskie an Uewerschlesien a Polen. Se huet .

## Um Spaweck

* Offiziell Websäit vu Racibórz
Schuster-Linn

D**'Schuster-Linn** war eng Verdeedegungslinn, déi zu Lëtzebuerg kuerz virum Zweete Weltkrich opgeriicht gi war. Si war nom lëtzebuergesche Baukondukter Joseph Schuster benannt ginn.

Déi Linn huet haaptsächlech aus Bëtongsblockaden oder Eisepaarten op de Grenzbrécke mat Däitschland bestanen. Am Land waren och op e puer Plazen d'Stroossen no Frankräich an Däitschland mat Bëtongsbléck verbarrikadéiert ginn. E groussen Afloss op d'Weiderkommen vun der Wehrmacht hat se net. D'Eisepaarte goufen einfach ofmontéiert, a bei de Bëtongsbléck goufe Rampe gebaut fir driwwer ze kommen, oder se goufen do wou et méiglech war ewechgesprengt.

## Literatur
* Nilles, Léon N.: "Die Schusterlinie: Ein Betonklotz gegen die Wehrmacht." In: *[[Lëtzebuerger Journal]]* 53(2000), Nr. 88 (9. Mee), S.10-11. 
* Milmeister, Jean: "Sturm auf die "Schusterlinie." In: *Letzeburger Sonndesblad* 113(1980), Nr.19, S. 6.
* Félix Streicher: *"Une drôle de petite armée" in der drôle de guerre. Die luxemburgische Force Armée zwischen September 1939 und Mai 1940.* In: *Hémecht. Zeitschrift für Luxemburger Geschichte* 71/3 (2019), S. 279–309.

## Um Spaweck
Histoprim
Louis L'Évêque de la Basse-Moûturie

De **Louis** Charlemagne Joseph **L'Évêque de la Basse-Moûturie**, gebuer den 18. Abrëll 1784 a Frankräich zu Sin-le-Noble am Departement Nord, a gestuerwen u Cholera den 21. Juli 1849, war e franséischen Auteur mat belschen Originnen, deen zu Lëtzebuerg virun allem fir säi Wierk *Itinéraire du Luxembourg germanique, ou Voyage historique et pittoresque dans le Grand-Duché* vun 1844 bekannt ass.

Dora beschreift hien d'Landschaften a Kuckeswäertes, dat en op sengem Tour duerch Lëtzebuerg gesinn oder gewise kritt huet, an och Seeërcher, déi en erzielt krut. Beschriwwe gëtt en Tour vun 3 Deeg, vun der Stad Lëtzebuerg op Tréier, woubäi deen heiten "Ëmwee" gemaach gëtt:

* 1. Dag: vun der Stad Lëtzebuerg op Dikrech (11 Meilen)
:Trajet: Walfer, Luerenzweiler, Allënster, Miersch, Schëndels, Huelmes, Mariendall, Aansebuerg, Pëtten, Kruuchten, Colmer-Bierg, Biertreng, Schieren, Grenzen, Ettelbréck, Ierpeldeng, Dikrech.

* 2. Dag: vun Dikrech op Veianen (5 Meilen)
:Trajet: Këppenhaff, Branebuerg, Buerschent, Veianen.

* 3. Dag: Veianen-Tréier (10 Meilen)
:Trajet: Wallenduerf, Bollendorf, Bäerdref, Iechternach, Ernzen, Rouspert, Giischt, Bur, Giwenech, Igel, Tréier.

D'Buch ass haut eng intressant Quell (wann och net ëmmer 100-prozenteg akkurat) iwwer d'Land an der éischter Hallschent vum 19. Joerhonnert. Et gëtt ugeholl, de L'Évêque de la Basse-Moûturie hätt géint 1837 Lëtzebuerg en vue vun der Redaktioun vu sengem Buch duerchsträift.

De L'Évêque de la Basse-Moûturie, deem säi Familljennumm ganz einfach "Leveque" (och nach "Levêque" oder "Lévêque" geschriwwen) war, krut 1821 duerch eng Ordonnance vum franséische Kinnek erlaabt, sech "Leveque de la Bassemouturie" ze nennen. De Leveque war deemools Kommandant vun der Gendarmerie vum Arrondissement vu Villeneuve-d'Agen am Lot-et-Garonne a Chevalier vun der Légion d'honneur (wat de "Chevalier" a sengem Auteursnumm erkläert).

De L'Évêque de la Basse-Moûturie, dee mat der Catherine Charlotte Louise de la Barre (gebuer zu Lille, den 21. November 1779), bestuet war, hat véier Kanner, dorënner och de Louis Charlemagne Émile Désiré L'Évêque de la Basse-Moûturie, gebuer den 3. Juni 1820 zu Villeneuve d'Agen.

## Wierk
* L'Évêque de la Basse-Moûturie: *Itinéraire du Luxembourg germanique, ou Voyage historique et pittoresque dans le Grand-Duché.* Luxembourg, Libr. V. Hoffman, 1844, XXIX-500 S. http://books.google.be/books?id=BOFaAAAAQAAJ&printsec=frontcover&dq='Itin%C3%A9raire+du+Luxembourg+germanique&source=bl&ots=AFseDymmIM&sig=NKyjv-g4T9O9gX3sCsivc-Xsx-k&hl=fr&ei=TZROTLOkDcqXOLm_uPAC&sa=X&oi=book_result&ct=result&resnum=1&ved=0CB0Q6AEwAA#v=onepage&q&f=false

## Literatur
* Haan, Jean, 1975. *Wer war Chevalier l'Évêque de la Basse-Moûturie?* Luxemburger Wort 1975, Nr. 212, S. 4.
* Vannérus, Jules, 1929. *Le Chevalier l'Évêque de la Basse Moûturie et son Itinéraire du Luxembourg germanique.* Cahiers Luxembourgeois 1929, Nr. 2, S. 141-155 [och ofgedréckt an: L'Évêque de de la Basse Moûturie:* Itinéraire du Luxembourg germanique.* Nouvelle édition illustrée. Éditions J.-P. Krippler-Muller, Luxembourg, 1980, S. IX-XXIII].
Alexander Winokurow

Den **Aleksandr Vınokýrov**, och **Alexander Nikolajewitsch Winokurow** (ru: Александр Николаевич Винокуров), gebuer de 16. September 1973 am Duerf Bischkul bei Petropawl am Kasachstan, ass e kasachesche professionelle Vëlossportler, deen zanter 2007 fir d'Ekipp Astana fiert.

Nodeem datt him Doping mat friemem Blutt am Tour de France 2007 nogewise konnt ginn, gouf e fir e Joer gespaart an e wollt ganz mam Vëlossport ophgalen. 2009 huet en dunn awer e Comeback gestart.

## Palmarès
### 1998
* 1. am Véier Deeg vun Dunkerque

### 1999
* 1. an der Vuelta Ciclista a la Comunidad Valenciana
* 1. am Critérium du Dauphiné libéré

### 2000
* Sëlwermedail bei den Olympesche Spiller 2000 zu Sydney an der Stroossecourse

### 2001
* 1. am Deutschland Tour

### 2002
* 1. am Paräis-Nice

### 2003
* 1. am Paräis-Nice
* 1. an der Amstel Gold Race
* 1. am Tour de Suisse
* 3. am Tour de France

### 2004
* Bronzemedail bei der Stroosse-Vëlosweltmeeschterschaft am Zäitfueren

### 2005
* 1. am Léck-Baaschtnech-Léck
* Kasachesche Meeschter an der Stroossecourse
* 5. am Tour de France

### 2006
* 1. an der Vuelta a Castilla y León
* 1. an der Vuelta a España
* Bronzemedail bei der Stroosse-Vëlosweltmeeschterschaft am Zäitfueren

### 2007
* 3. am Tirreno–Adriatico

### 2008
* Asiemeeschter am Eenzelzäitfueren
* 1. am Chrono des Nations

### 2010
* 1. am Giro del Trentino
* 1. am Léck-Baaschtnech-Léck

## Um Spaweck
Alta Badia

**Alta Badia** ass e Gebitt am Süde vum Val Badia an den Dolomitten a Südtiroul an Italien, zu deem d'Gemenge Corvara, Badia an La Valle gehéieren.

D'Awunner sinn haaptsächlech Ladiner, déi och gréisstendeels Ladinesch schwätzen. Alta Badia ass besonnesch als Wantersportgebitt bekannt. Op der Pist Gran Risa gi reegelméisseg Kompetitioune vun der alpiner Schiweltcoupe ausgedroen.

## Um Spaweck
* Tourismusverband Alta Badia
Damm (Spillkaart)

D**'Damm** ass eng Kaart am franséischen an angloamerikanesche Kaartespill, um franséische Spill fënnt een en *D* fir *Dame*, um angloamerikaneschen e *Q* fir *Queen*.

Bei ville Spiller, zum Beispill beim Poker, ass der Damm hire Wäert tëscht deem vum Bauer an dem Kinnek.

## Historesches
Schonn an den éischten europäesche Kaartespiller am 14. Joerhonnert gouf et am Spill 3 Billerkaarten, mä an den androzentristesche Gesellschafte vun där Zäit goufe Kaarte mat weibleche Figuren net appreciéiert. 
Amplaz vun der Damm gouf et en zweete Bauer, deen d'Militär representéiert huet.

D'Spillkaarte waren an där Zäit nach ganz deier an nëmmen den Adel konnt sech sou eppes leeschten. Dowéinst waren d'Spillkaarten deemools e Spigelbild vun de gesellschaftlechen, moraleschen a politesche Wäerter.

Déi éischt Spillkaarte mat weibleche Figuren, sinn am Frankräich vun der Renaissance entstanen. Nieft dem mëttelalterlechen Ideal vun der Damm um Haff, ass et virun allem d'Virstellung, datt de Kinnek eng weiblech Konterpartie brauch, déi zu där Entwécklung gefouert huet. 
Déi weiblech Spillkaart ass dunn am 16. Joerhonnert, duerch Kricher an Handel, iwwer de Kanal an England komm. 
Am Rescht vun Europa konnt sech d'Damm als Spillkaart net duerchsetzen. Haut existéiert am Süde vun Europa de mëttelalterleche Bauer nach ëmmer als drëtt Billerkaart.

## Symbolik vun de Kaarten
Am franséische Kaartespill steet jiddwer Dame am Spill fir eng historesch oder mythologesch Perséinlechkeet. Et spigelt sech och d'Iddi erëm, datt d'Fra um mëttelalterlechen Haff no chrëschtleche Wäerter ze liewen hat, wéi se an der Bibel stinn. 

Am angloamerikanesche Spill ass sou eng Symbolik ëmmer regional begrenzt, zum Beispill steet d'Häerzerdamm an England fir d'Elizabeth vu York.

## Um Spaweck
## Um Spaweck
*Eng kontrovers Ofhandlung iwwer d'Originne vun de Kaartenspiller (''op Englesch'')
Bréck op der Frankemillen

Ronn 900 Meter südlech vun der Bréck vun Doosber steet eng 50 m vum lénksen Uwänner vun der Our eng Millen déi op de Kaarten als *Frankmühle* agezeechent ass.

1893 huet de Mëller Johann Holper deen zu Rouderssen gewunnt huet, de Buergermeeschter vun Doleeden ëm Erlabnes gefrot fir kënnen tëscht der Millen a Rouderssen eng Bréck ze bauen, well hie soss ëmmer en Ëmwee vun enger décker Stonn huet misse maache fir op d'Millen ze kommen.

D'Regierung zu Tréier huet mat dem Averständnes vu Lëtzebuerg, mat Bezuch op de Staatsvertrag vun 1816 d'Erlabnes gi fir d'Bréck opzeriichten.

D'Bréck gouf mat Holz gebaut. Doduerch konnt de Mëller, deen nieft der Millen och eng Seeërei bedriwwen huet, d'Käschte sou niddreg wéi méiglech halen, an en hat och ëmmer genuch Material, fir d'Bréck ze flécken, wa se bei engem Héichwaasser beschiedegt gouf. Se stoung um Flosskilometer 34,70, nieft der Plaz wou schonn zanter ëmmer eng Fuert iwwer d'Our gefouert huet, a wou och op der Roudersser Säit eng Plaz amenagéiert war, wou d'Véi saufe konnt.

D'Bréck gouf am Zweete Weltkrich zerstéiert an duerno net méi opgeriicht. Se gouf vill als Schläichwee benotzt, well op der Doosber Bréck huet missen eng Maut bezuelt ginn.

D'Plaz wou d'Bréck stoung ass haut mat den Tëschegrenzsteng *50D* a *50L* markéiert. Net wäit dovu féiert d'Waasserleitung fir d'Uertschafte Rouderssen, an Uewer- an Ënnereesbech ënner der Our erduerch. Déi Uertschafte gi wéinst engem Vertrag deen déi fréier Gemeng Housen mat dem Äifelkrees Béibreg-Prüm hat, vum Kreeswaasserwierk vu Béibreg beliwwert.

Hir Nopeschbrécke waren déi Zäit d'Bréck vun Doosber (flossop) an d'Bréck vun Eesbech (flossof).
## Kuckt och
*Lëscht vun däitsch-lëtzebuergesche Grenzbrécken
## Literatur
*Weber, Heinrich Theodor, 1997. - Brücken über die deutsch-luxemburgische Grenze. Gollenstein, Blieskastel. ISBN 3-930008-61-0

## Um Spaweck
Claude Beylie

De **Claude Beylie**, gebuer den 22. Februar 1932 zu Sarlat, a gestuerwen den 30. Januar 2001 zu Cannes, war e franséische Filmkritiker a Filmhistoriker.

## Bicher
* *Max Ophuls*, Seghers, 1963 
* *Marcel Pagnol*, Seghers, 1974
* *[[Jean Renoir]]* zesumme mam Maurice Bessy, Pygmalion
* *Le Cinéma* zesumme mam Philippe Carcassonne, Bordas 
* *Les films-clés du cinéma* zesumme mam Jacques Pinturault, Larousse
* *Les oubliés du cinéma français* zesumme mam Philippe d'Hugues, Éditions du Cerf 
* *[[Max Ophuls]]*, Lherminier 1984
* *Une histoire du cinéma français*, Larousse
* * Vers une cinémathèque idéale*, Henri Veyrier
House

De Begrëff **House** bezeechent:

* eng Museksrichtung: Housemusek
* eng Televisiounsserie: Dr. House
* en Toponym: *La House* e Quartier vun der franséischer Gemeng Canéjan

Follgend Persounen droen de Familljennumm **House**:

* e brittesche Vëloscoureur: Kristian House (* 1979),
* e brittesche Komponist: Simon House (* 1948),
* en US-amerikanescht Model: Yoanna House (* 1980).
Philipp Melanchthon

De **Philipp Melanchthon**, eigentlech Philipp Schwartzerdt, gebuer de 16. Februar 1497 an der kurpfälzescher *Amtsstadt* Bretten bei Karlsruhe a gestuerwen den 19. Abrëll 1560 zu Wittenberg, war en däitschen Humanist, Griicheschprofesser, Bildungsreformer an Unhänger vum Martin Luther.

De Melanchton huet op den Universitéite vun Heidelberg a vun Tübingen Griichesch, Latäin, Philosophie an Theologie studéiert (1509-1514). No der Magisterprüfung op der philosophescher Fakultéit vun der Uni Tübingen, huet en ugefaange selwer Coursen ze ginn. 

1518 huet en e Léierstull fir griichesch Literatur op der Universitéit vu Wittenberg kritt.

1519 krut en den theologesche Grad *baccalaureus biblicus*t. Ëm déi Zäit huet seng Frëndschaft mam Martin Luther ugefaangen. Vun do un, huet hie sech bis zu sengem Doud mam Evangelium, mat der reformatorescher Theologie a mat senger eegener Praxis als Enseignant beschäftegt. 

1520 huet en d'Katharina Krapp, d'Duechter vum Hieronymus Krapp, Buergermeeschter vu Wittenberg, bestuet. 

1525 war en un der Bildungsreform am Kurfürstentum Sachsen aktiv bedeelegt. 

## Konfessionell [Sträit-] Gespréicher

Hien ass besonnesch als Haaptredakter vun der Augsburger Konfessioun vu 1530 bekannt. Hie war awer och, als Beroder vun de lutheresche Räichstänn an de Versammlunge vum Räichstag engagéiert. Sou war hie bei de konfessionellen Ausenanersetzunge vu Speyer, Marburg an Augsburg tëscht 1529 a 1531 mat derbäi.​

## Wierk (Auswiel)
* *Glaube und Bildung - Texte zum christlichen Humanismus* ; Laténgesch-Däitsch Ausgab; Auswiel, Iwwersetzung an Editioun vum G.R. Schmidt; 224 Säiten; Verlag Philipp Reclam jun., Stuttgart, 1989.

## Literatur
* Heinz Scheible, *Melanchthon - Eine Biographie* ; C.H. Beck Verlag, München, 1997; 294 Säiten. ISBN 978-3-406-42223-2
* Heinz Scheible, *Melanchthon, Vermittler der Reformation - Eine Biographie*; München (C. H. Beck), 2016; 446 S. (25 Illustratiounen). ISBN 978-3-406-68673-3

## Kuckt och
* Martin Luther
* Erasmus vu Rotterdam
* Johannes Sturm

## Um Spaweck
Ulten

**Ulten** (Italieenesch: *Ultimo*) ass eng italieenesch Gemeng am Ultendall a Südtiroul.

Si besteet aus de véier Distrikter St. Walburg, Kuppelwies, St. Nikolaus a St. Gertraud.

Der Vollekszielung vun 2001 no schwätzen 99,15% vun den Awunner Däitsch an 0,85% Italieenesch als Mammesprooch.

De Wopen: *Sëlwer, gedeelt mat am rietse Feld en hallwen Tirouler Aadler mam Réck widder dem lénkse Feld, an dat lénkst Feld mat zwou [[Fasce]]n a Schwaarz.*

## Kuckt och
* Lotterbad

## Um Spaweck

* Offiziell Säit vun der Gemeng Ulten
Russesch Verdeedegung

D**'Russesch Verdeedegung** ass eng Erëffnung vum Schachspill. Se zielt zu den Oppene Spiller an ass an den ECO-Coden ënner de Schlësselen C42 bis C43 klassifizéiert.

D'Russesch Verdeedegung fänkt mat de follgenden Zich un:

:**1. e4 e5**
:**2. Sf3 Sf6**

## Geschicht
D'Russesch Verdeedegung krut hiren Numm duerch déi zwee russesch Schachmeeschteren Alexander Petrow a Carl Jänisch, déi dës Erëffnung fir d'éischt analyséiert hunn. Se ass duerch hir Beléiftheet an der aktueller Weltspëtzt scho wäit ausanalyséiert a gehéiert beispillsweis zum Standardrepertoire vum Wladimir Kramnik, Michael Adams, Viswanathan Anand a war - a senger aktiver Zäit - eng vun den Haaptwaffe vum laangjärege Schachweltmeeschter Anatoli Jewgenjewitsch Karpow.

## Varianten
### Klassesch Variant
* 1. e4 e5 2. Sf3 Sf6 3. Sxe5

#### Cochrane-Gambit
* 1. e4 e5 2. Sf3 Sf6 3. Sxe5 d6 4. Sxf7

### Steinitz-Variant
* 1. e4 e5 2. Sf3 Sf6 3. d4

### 3. Sc3
* 1. e4 e5 2. Sf3 Sf6 3. Sc3
Wa Wäiss säi Kinneksbauer mat 3. Sc3 verdeedegt, ka Schwaarz mat 3.... Sc6 an d'Véierspréngerspill oder mat 3.... Lb4 an d'Russescht Dräispréngerspill iwwergoen.

### 3. Lc4
* 1. e4 e5 2. Sf3 Sf6 3. Lc4

#### Boden-Kieseritzky-Gambit
* 1. e4 e5 2. Sf3 Sf6 3. Lc4 Sxe4 4. Sc3

## Enzyklopedie vun de Schacherëfnfungen
An der Enzyklopedie vun de Schacherëffnungen ass d'Russesch Verdeedegung ënner de Schlësselen C42 an C43 klassifizéiert.
* C42: 1. e4 e5 2. Sf3 Sf6
* C43: 1. e4 e5 2. Sf3 Sf6 3. d4

## Literatur
* Alexander Raetsky a Maxim Chetverik: *The Petroff Defence*. Everyman Chess, 2005, ISBN 1-85744-378-0
* Lasha Janjgava: *The Petroff*. Gambit Publications, 2001, ISBN 1-901983-46-3
* Vasilios Kotronias an Andreas Tzermiadianos: *Beating the Petroff*. Batsford, 2004, ISBN 0-7134-8919-7

## Kuckt och
* Schachnotatioun
Hallefoppent Spill (Schach)

En **Hallefoppent Spill** ass eng Schacherëffnung, déi an den ECO-Coden ënner de Schlëssele B00 bis B99 an C00 bis C19 klassifizéiert ass a mat **1. e4** ouni **1.... e5** ufänkt.

## Kuckt och
* Oppent Spill
* Zouent Spill
* Schacherëffnung
* Schachnotatioun
Zouent Spill (Schach)

En **Zouent Spill** ass eng Schacherëffnung, déi an den ECO-Coden ënner de Schlësselen A00 bis A99, D00 bis D99 an E00 bis E99 klassifizéiert ass an net mat **1. e4** ufänkt.

## Kuckt och
* Hallefoppent Spill
* Oppent Spill
* Schachnotatioun
Wsewolod Alfredowitsch Rauser

De **Wsewolod Alfredowitsch Rauser** (*Всеволод Альфредович Раузер*), gebuer de 16. Oktober 1908, a gestuerwen 1941 zu Leningrad wärend der Blockad, war e sowjetesche Schachspiller.

An den 1930er Joren huet en zu deene stäerkste russesche Spiller gehéiert, 1937 huet en et op déi 24. Plaz an der Weltranglëscht bruecht.

Bekannt gouf e virun allem wéinst senge villen neien Iddie fir Erëffnungen. D'Richter-Rauser-Variant vun der Sizilianescher Verdeedegung gouf no him an nom däitsche Schachspiller Kurt Richter benannt (1. e2-e4 c7-c5 2. Sg1-f3 d7-d6 3. d2-d4 c5xd4 4. Sf3xd4 Sg8-f6 5. Sb1-c3 Sb8-c6 6. Lc1-g5).

## Sportlech Erfolleger

## Um Spaweck
* Spillerprofil op ChessGames.com
Postellerie

**Postellerie** ass e Begrëff deen de Besëtz vun der Abtei Stavelot a vum Klouschter Malmedy bezeechent. E kënnt vum alfranséische Wuert *postel* hier, dat Potto bedeit.

Et handelt sech deemno ëm déi Proprietéite vun der Abtei a vum Klouschter déi mat hiren eegene Grenzpottoe markéiert waren.

## Kuckt och
* Fürstentum Stavelot-Malmedy
Philidor-Verdeedegung

D**'Philidor-Verdeedegung** ass eng Erëffnung vum Schachspill. Se zielt zu den Oppene Spiller an ass an den ECO-Coden ënner dem Schlëssel C41 klassifizéiert.

D'Philidor-Verdeedegung fänkt mat de follgenden Zich un:

:**1. e4 e5**
:**2. Sf3 d6**

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Philidor-Verdeedegung ënner dem Schlëssel C41 klassifizéiert.
* C41: 1. e4 e5 2. Sf3 d6

## Literatur
* Christian Bauer: *The Philidor Files: Detailed coverage of a dynamic opening*. Everyman Chess, 2007, ISBN 1-85744-436-1
* Vladimir Barsky: *The Modern Philidor Defence*. Chess Stars Publishing, 2010, ISBN 978-954-8782-77-7

## Kuckt och
* Schachnotatioun
Schottesch Partie

D**'Schottesch Partie** ass eng Erëffnung vum Schachspill. Se zielt zu den Oppene Spiller an ass an den ECO-Coden ënner dem Schlëssel C44 klassifizéiert.

D'Schottesch Partie fänkt mat de follgenden Zich un:

:**1. e4 e5**
:**2. Sf3 Sc6**
:**3. d4**

## Varianten
### Haaptvariant
1. e4 e5 2. Sf3 Sc6 3. d4 exd4 4. Sxd4

### Schottescht Gambit
1. e4 e5 2. Sf3 Sc6 3. d4 exd4 4. Lc4

### Göring-Gambit
1. e4 e5 2. Sf3 Sc6 3. d4 exd4 c3

## Kuckt och
* Schachnotatioun
Pirc-Verdeedegung

D**'Pirc-Verdeedegung** ass eng Erëffnung vum Schachspill. Se zielt zu den Hallefoppene Spiller an ass an den ECO-Coden ënner de Schlëssele B07-B09 klassifizéiert.

D'Pirc-Verdeedegung fänkt mat de follgenden Zich un:

:**1. e4 d6**
:**2. d4 Sf6**
:**3. Sc3 g6**

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Pirc-Verdeedegung ënner de Schlëssele B07 bis B09 klassifizéiert.
* B07: 1. e4 d6 2. d4 Sf6 3. Sc3
* B08: 1. e4 d6 2. d4 Sf6 3. Sc3 g6 4. Sf3
* B09: 1. e4 d6 2. d4 Sf6 3. Sc3 g6 4. f4

## Kuckt och
* Schachnotatioun
Aljechin-Verdeedegung

D**'Aljechin-Verdeedegung** ass eng Erëffnung vum Schachspill. Se zielt zu den Hallefoppene Spiller an ass an den ECO-Coden ënner de Schlëssele B02-B05 klassifizéiert.

D'Aljechin-Verdeedegung fänkt mat de follgenden Zich un:

:**1. e4 Sf6**

## Varianten
Mat sengem zweeten Zuch gräift Schwaarz de Bauer op e4 un, wourop Wäiss meeschtens 2. e5 spillt an de Sprénger vun f6 verdreift. Eng aner Méiglechkeet ass et, de Bauer mat 2. Sc3 ze decken, wourop 2.... e5, zur Wiener Partie féiert. Alternativ ka Schwaarz zum Beispill 2.... d5 oder 2.... d6 spillen, fir net an eng Haapterëffnung iwwerzegoen. No 2. e5 Sd5 (2.... Se4 an 2.... Sg8 gi seele gespillt) gëtt et follgend Varianten:

### Modern Variant
* 1. e4 Sf6 2. e5 Sd5 3. d4 d6 4. Sf3

### Oftauschvariant
*e4 Sf6 2. e5 Sd5 3. d4 d6 4. c4 Sb6 5. exd6

### Véierbauerenugrëff
* 1. e4 Sf6 2. e5 Sd5 3. d4 d6 4. c4 Sb6 f4

### Juegdvariant
* 1. e4 Sf6 2. e5 Sd5 3. c4 Sb6 4. c5

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Aljechin-Verdeedegung ënner de Schlëssele B02 bis B05 klassifizéiert.
* B02: 1. e4 Sf6
* B03: 1. e4 Sf6 2. e5 Sd5 3. d4
* B04: 1. e4 Sf6 2. e5 Sd5 3. d4 d6 4. Sf3
* B05: 1. e4 Sf6 2. e5 Sd5 3. d4 d6 4. Sf3 Lg4

## Literatur
* John Cox: *Starting Out: Alekhine's Defence*. Everyman Chess, 2004, ISBN 1-85744-370-5
* Nigel Davies: *Alekhine's Defence*. Everyman Chess, 2001, ISBN 1-85744-253-9
* Timothy Taylor: *Alekhine Alert!: A repertoire for Black againste4*. Everyman Chess, 2010, ISBN 1-85744-623-2
* Valentin Bogdanov: *Play the Alekhine*. Gambit Publications, 2010, ISBN 1-906454-15-9

## Kuckt och
* Schachnotatioun
Véierspréngerspill

D**'Véierspréngerspill** ass eng Erëffnung vum Schachspill. Se zielt zu den Oppene Spiller an ass an den ECO-Coden ënner de Schlësselen C47 bis C49 klassifizéiert.

D'Véierspréngerspill fänkt mat de follgenden Zich un:

:**1. e4 e5**
:**2. Sf3 Sc6**
:**3. Sc3 Sf6**

Déi selwecht Stellung kann iwwer vill verschidden Zuchreiefollegen erreecht ginn, zum Beispill iwwer d'Russesch Verdeedegung 1. e4 e5 2. Sf3 Sf6 3. Sc3 Sc6, iwwer d'Wiener Partie 1. e4 e5 2. Sc3 Sf6 3. Sf3 Sc6 oder iwwer d'Van-Geet-Erëffnung 1. Sc3 e5 2. Sf3 Sc6 3. e4 Sf6.

## Varianten
### Spuenescht Véierspréngerspill
* 1. e4 e5 2. Sf3 Sc6 3. Sc3 Sf6 4. Lb5

### Schottescht Véierspréngerspill
* 1. e4 e5 2. Sf3 Sc6 3. Sc3 Sf6 4. d4

#### Belgrad-Gambit
* 1. e4 e5 2. Sf3 Sc6 3. Sc3 Sf6 4. d4 exd4 5. Sd5

### Glek-System
* 1. e4 e5 2. Sf3 Sc6 3. Sc3 Sf6 4. g3

### Gunsberg-Variant
* 1. e4 e5 2. Sf3 Sc6 3. Sc3 Sf6 4. a3

### Halloween-Gambit
* 1. e4 e5 2. Sf3 Sc6 3. Sc3 Sf6 4. Sxe5?!
Dës Variant gëtt *Halloween-Gambit* oder *Müller-Schulze-Gambit* genannt. D'Iddi hanner dem Figurenaffer ass, datt Wäiss no 4.... Sxe5 5. d4 e staark Bauerenzentrum huet a mat weideren Ugrëffer op déi schwaarz Sprénger zousätzlech Tempi gewënnt. Ob Wäiss genuch Kompensatioun huet, ass zweiwelhaft, allerdéngs ass déi wäiss Initiativ besonnesch a Blitzpartien net z'ënnerschätzen.

### Aner Zich
* 4. Lc4?! féiert zu enger Niewevariant vun der Zweesprénger-Verdeedegung.

## Enzyklopedie vun de Schacherëffnungen
An der Enzyklopedie vun de Schacherëffnungen ass d'Véierspréngerspill ënner de Schlësselen C47 bis C49 klassifizéiert.
* C47: 1. e4 e5 2. Sf3 Sc6 3. Sc3 Sf6 4. d4
* C48: 1. e4 e5 2. Sf3 Sc6 3. Sc3 Sf6 4. Lb5
* C49: 1. e4 e5 2. Sf3 Sc6 3. Sc3 Sf6 4. Lb5 Lb4

## Literatur
* Andrey Obodchuk: *The Four Knights Game*. New In Chess, 2011, ISBN 9799056913724
* Cyrus Lakdawala: *The Four Knights - move by move*. Everyman Chess, 2012, ISBN 978-1857446937
* Jan Pinski: *The Four Knights*. Everyman Chess, 2003, ISBN 1-85744-311-X

## Kuckt och
* Schachnotatioun
Reuland

**Reuland** ass eng belsch Uertschaft a Sektioun an der Gemeng Burg-Reuland, an der Provënz Léck.

Bis zur belscher Gemengereform vun 1977 war Reuland eng eegestänneg Gemeng.
## Uertschaften an der fréierer Gemeng

## Geschichtleches
Bis 1978 war Reuland un d'belscht Eisebunnsnetz ugeschloss iwwer d'Linn 47 vun der Vennbunn. D'Gebai vun der Gare ass eent vun wéinegen op där Linn, dat erhale blouf.

## Um Spaweck

* Reuland op der Websäit vun der Gemeng Burg-Reuland